Nr. C 303/10 De Europæiske Fællesskabers Tidende 25. 11. 85 
Udtalelse om meddelelse fra Kommissionen til Rådet om fornyet gennemgang af Fællesskabets 
generelle præferenceordning 
(85/C 303/05) 
Rådet for De europæiske Fællesskaber anmodede i brev af 3. juni 1985 om Det økonomiske og 
sociale Udvalgs udtalelse om fornyet gennemgang af Fællesskabets generelle præferenceordning. 
Det forberedende arbejde henvistes til Udvalgets afdeling for forbindelser med tredjelande, som 
udpegede Gian Battista Cavazzuti til ordfører. Afdelingen vedtog sin udtalelse den 10. september 
1985. 
Det økonomiske og sociale Udvalg vedtog på sin 229. plenarforsamling, mødet den 25. september, 
uden stemmer imod, mens fem hverken stemte for eller imod følgende udtalelse: 
1. Udvalget mener, at Fællesskabet fortsat bør forpligte 
sig til at give produkter fra udviklingslandene adgang til sit 
eget marked og går derfor ind for, at ordningen med 
generelle toldpræferencer (GSP) fortsat opretholdes for 
femårsperioden 1986 til 1990. 
2. Både for Fællesskabet såvel som udviklingslandene er 
det væsentligt, at man, om muligt, fastholder og øger GSP-
ordningens betydning som: 
— et udviklingspolitisk instrument, således at udviklings­
landenes økonomier stimuleres ud fra deres egne 
udviklingsmodeller, og 
— et handelsinstrument, således at udviklingslandene 
tilskyndes til at sikre sig deres andel af verdenshandelen. 
3. Udvalget er dog i princippet af den opfattelse, at den 
generelle toldpræferenceordning ikke bør være gyldig på 
ubegrænset tid. Målet er i realiteten at bistå udviklingslan­
dene med gradvist at nå et økonomisk niveau, som sætter 
dem i stand til at konkurrere på verdensmarkedet i 
overensstemmelse med GATT-reglerne. 
4. Udvalget opfordrer Fællesskabet til ikke at yde GSP-
begunstigelse til udviklingslande, hvis bruttonationalpro­
dukt pr. capita er af samme størrelsesorden som et af EF-
medlemsstaternes. 
5. Hvad angår statshandelslandene, mener Udvalget, at 
disses handelsmæssige forbindelser med Fællesskabet bør 
behandles særskilt på baggrund af produktionssystemerne, 
prisfastsættelsen og vurderingen af disse landes bruttona­
tionalprodukt pr. capita. 
6. Dertil kommer, at GSP-ordningen bør anvendes 
selektivt efter land og produkt: Ordningen bør således ikke 
omfatte import af følsomme produkter fra lande, der for 
disse produkter har opnået en konkurrenceevne, der kan 
måle sig med industrilandenes. En sådan dobbelt selektivi­
tet kommer de lande til gode, der har størst behov for GSP-
ordningen. I denne forbindelse skal det nævnes, at visse 
lande og visse produkter kan udelukkes fra den amerikan­
ske GSP-ordning, og at disse klausuler træder i kraft automatisk, hvilket giver såvel giverlandene som de 
begunstigede lande en følelse af større sikkerhed. 
7. Udvalget foreslår, at følgende under alle omstændig-
hederudelukkes fra GSP-ordningen: 
— varemærkeforfalskninger, (det har netop afgivet udta­
lelse herom (J), 
— varer der eksporteres til EF til dumpingpriser og/eller 
med tilskud i form af subsidier, da det resulterer i en 
uacceptabel fordrejning af konkurrencevilkårene, 
— færdigvarer fra lande, som belægger de anvendte 
råstoffer med eksportafgifter. 
8. Når forarbejdningen af et produkt helt klart ikke 
bidrager til at fremme udviklingen i det land, hvor 
forarbejdningen finder sted, kan det diskuteres, om dette 
produkt bør være omfattet af præferenceordningen. 
9. Man kunne lette administrationen af GSP-ordningen, 
hvis importoplysningerne blev bearbejdet mere effektivt, 
hvilket ville give Kommissionen øjeblikkelig adgang til alle 
de oplysninger, der er nødvendige for at genindføre 
toldafgifter, når et loft er blevet nået. 
10. For at opnå en bedre udnyttelse af de tildelte 
kontingenter foreslår Udvalget, at man undersøger mulig­
heden for 
a) i løbet af referenceåret at overføre et leverandørlands 
uudnyttede andele til andre leverandørlande, samt 
b) at overføre endnu ikke udnyttede andele ved referenceå­
rets afslutning til de to første måneder af det følgende år. 
11. Udvalget er modstander af, at der nedsættes et 
forvaltningsudvalg til at bistå Kommissionen med at 
afgøre, om der skal genindføres toldafgifter. Dette bør ske 
automatisk og være obligatorisk, hvilket ville øge sikker­
heden i kontrolsystemet. Såvel importørerne som eksportø­
rerne har behov herfor. 
(!) EFT nr. C 218 af 29. 8. 1985, s. 7. 
25. 11. 85 De Europæiske Fællesskabers Tidende Nr. C 303/11 
12. Udvalget mener desuden, at inddelingen af produk­
ter i kategorien følsomme og ikke-følsomme, »hvilket 
fortsat bør være grundlaget for GSP-ordningen og 
kontrollen hermed«, ikke kræver et forvaltningsudvalg; 
dette opnås bedst ved en årlig revision af GSP-ordningen, 
hvilket vil give de økonomisk-sociale interessegrupper 
lejlighed til over for Kommissionen at påpege de eventuelle 
vanskeligheder eller de muligheder, der åbner sig inden for 
en given sektor. 
13. I tilfælde af at klassificeringen af et produkt ændres 
fra ikke-følsom til følsom, må man sikre sig, at eksportlan­
dene gradvist kan tilpasse sig dette, hvilket lettere kan 
opnås, hvis man som foreslået i det foregående punkt 
underkaster ordningen en årlig revision. 
14. Princippet om flertalsbeslutninger i Rådet er helt 
klart i overensstemmelse med traktaterne om oprettelse af 
EF og nødvendige for, at Fællesskabet kan fungere godt. 
Derfor beklager Udvalget, at medlemsstaterne har vetoret, 
hvis der ikke er bred politisk enighed om beslutnings­
procedurerne i Fællesskabet. Udvalget håber, at man 
snarest kan nå til enighed om, at samtlige EF-afgørelser 
vedtages med kvalificeret flertal. 
15. Udvalget vil i en særskilt udtalelse vende tilbage til 
spørgsmålet om den internationale handel med tekstilva­
rer, som er underlagt multifiberarrangementet. 
16. Hvad angår importen af landbrugsvarer i Fællesska­
bet under GSP-ordningen, konstaterer Udvalget, at 
Kommissionen har til hensigt at supplere og forbedre 
Fællesskabets tilbud. Det skal påpeges, at det er af 
betydning for de begunstigede lande, at landbrugs­
produktionen diversificeres, og at denne produktion i 
videst muligt omfang forarbejdes på stedet. Desuden bør 
Fællesskabet stimulere den afgiftsfrie indførsel af land­
brugsprodukter, som ikke konkurrerer direkte med 
produkter under den fælles markedsordning og sikre sig, at 
de forbrugsafgifter, som visse medlemsstater pålægger 
tropiske varer, ophæves eller lempes. 
Bruxelles, den 25. september 1985. 17. Hvad angår oprindelsesreglerne, støtter Udvalget 
Kommissionens forslag om, at produkter, der er resultatet 
af en passiv forædling, kan komme ind under GSP-
ordningen. 
18. Udvalget konstaterer, at Spanien og Portugal 
gradvist vil henholde sig til GSP-ordningen, og at dette vil 
resultere i en forbedring af EF's tilbud. 
19. Udvalget mener, at en øget syd/syd-samhandel er en 
nødvendig forudsætning for udviklingen i den tredje 
verden. Fællesskabet kunne for sit vedkommende tilskynde 
de udviklingslande, der drager fordel af GSP-ordningen til 
at yde hinanden handelsmæssige præferencer. 
20. Det skal understreges, at retningslinjerne i den 
foreliggende udtalelse afspejler Udvalgets ønske om at 
bringe Fællesskabets GSP-ordning i overensstemmelse med 
de øvrige giverlandes ordninger. Det opfordrer til, at disse 
lande gør det samme indbyrdes for gradvist at bringe de 
importordninger, som samtlige industrilande anvender 
over for udviklingslandene i overensstemmelse med de 
normale GATT-bestemmelser (gensidighed og ikke-
diskriminering). 
21. Udvalget understreger endnu engang, at Fællesska­
bet i alle sine forbindelser udadtil bør bidrage til at forbedre 
ikke blot den økonomiske, men også den sociale situation i 
verden. At Fællesskabet erkende dette ansvar kan på ingen 
måde betragtes som ubehørig indblanding i tredjelandes 
interne anliggender. I denne forbindelse skal det påpeges, at 
Det økonomiske og sociale Udvalg i sine udtalelser om den 
internationale samhandel altid har understreget vigtig­
heden af, at menneskerettighederne og især rimelige 
normer for arbejdsvilkår, som fastlagt af Den internationa­
le Arbejdsorganisation, overholdes. 
Gerd MUHR 
Formand for 
Det økonomiske og sociale Udvalg